131. szonett
Zsarnok vagy, olyan mint azok lehetnek
Kiket zsarnokká szépségök teve:
Mert jól tudod hogy epedő szivemnek
Te vagy legszebb, legdrágább ékszere.
S még is van olyan, a ki látva képed’
Azt mondja: »Nem tud elragadni bája.«
Én nem merem szemébe mondni: téved,
Bár titkon esküt is teszek reája,
S ezernyi sóhajom tanú lehet
Hogy esküvésem nem volt csalfa, ál.
Olyannak látom én szépségedet
Melynél magasban senkié sem áll;
        Csak tetted a sötét, de nem magad,
        S ez költi rólad a rágalmakat. 
Versek
Szonettek

en:Sonnet 131 (Shakespeare)
de:William Shakspeare's sämmtliche Gedichte/Sonett CXXXI
fr:Sonnets de Shakespeare/131
ru:Сонет 131 (Шекспир/Гербель)